Mara Roman e șefa interimară a Reprezentanței Comisiei Europene în România după ce Ramona Chiriac a devenit candidata PSD-PNL la europarlamentare
Din 16 martie 2024, Mara Roman este șefa interimară a Reprezentanței Comisiei Europene în România, potrivit unui comunicat al instituției. Ramona Chiriac a intrat în concediu fără plată după ce coaliția PSD-PNL a desemnat-o cap de listă la alegerile europarlamentare.
Mara Roman lucrează din 2020 la Reprezentanța Comisiei Europene, iar din februarie 2022 a fost șefă adjunctă, conducând departamentul politic al instituției.
Funcționar european din 2010, Mara are experiență în afaceri interinstituționale și comunicare politică, ocupând funcții de coordonator al relațiilor cu Parlamentul European și Consiliul UE în Direcțiile Generale pentru Energie și Transport între 2010 și 2017.
Din 2017 până în 2020 a fost șefă de echipă pentru coordonarea politicii energetice în cadrul Direcției Generale Energie a Comisiei Europene. Mara și-a început cariera în domeniul relațiilor internaționale, făcând parte din serviciul diplomatic român în perioada 2006-2009.
Licențiată în Științe Politice și Studii Europene, deține o dublă diplomă de la Facultatea de Studii Europene a Universității Babeș-Bolyai din Cluj-Napoca și Institutul de Știinte Politice al Westfälische Wilhelms-Universität Münster.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank